Upandaji miti (Afforestation kwa lugha ya Kiingereza) ni upandaji wa mbegu au miti ili kutengeneza misitu katika eneo ambalo halijawahi kuwa na msitu hivi karibuni, au ambalo halijawahi kuwa na msitu kamwe. Reforestation kwa lugha hiyo ni upandaji miti au mbegu ili msitu urejeshwe baada ya kuondolewa katika eneo, kwa mfano wakati miti imekatwa kwa sababu za utengenezaji wa mbao. Mataifa mengi yana uzoefu wa ukataji miti karne baada ya karne, na baadhi ya serikali na asasi zisizo za kiserikali hujihusisha moja kwa moja katika mipango ya upandaji miti ili kurejesha misitu na kusaidia kuhifadhi viumbehai tofauti. Katika baadhi ya maeneo, misitu huhitaji msaada kujiendelesha kwa sababu ya mambo ya mazingira. Kwa mfano, mara tu misitu inapoharibiwa katika mikuranga, maeneo hayo yaweza kukauka, kubaki kavu na kutokuwa karimu kwa upandaji upya wa miti. Sababu zingine ni pamoja na malisho ya mifugo yanayozidi maeneo ya malisho (overgrazing), hasa wanyama kama mbuzi na uvunaji uliyozidi wa rasilimali za misitu. Pamoja haya yote yaweza kusababisha jangwa na upotezaji wa udongo wa juu; bila udongo, misitu haiwezi kumea mpaka mchakato mrefu wa uumbaji wa udongo ukamilika - mmomonyoko wa udongo ukikosekana.